Μάχη του Μάαστριχτ

Η Μάχη του Μάαστριχτ (Ολλανδικά: Slag bij Maastricht) ήταν μια από τις πρώτες μάχες της γερμανικής εκστρατείας στο Δυτικό Μέτωπο κατά τον Β' Παγκόσμιο Πόλεμο. Το Μάαστριχτ ήταν στρατηγικής σημασίας πόλη για την κατάληψη του βελγικού οχυρού Έμπεν-Εμαέλ, καθώς χώριζε τις συμμαχικές δυνάμεις στα δύο.

Παρασκήνιο 
Ο στόχος των Γερμανών ήταν να καταλάβουν ανέπαφες τις γέφυρες του ποταμού Μεύση (Meuse), ώστε να έχουν ευκολότερη πρόσβαση στη Γαλλία. Έτσι, έστειλαν μικρές ομάδες για να εξουδετερώσουν τις φρουρές των γεφυρών. Ωστόσο, τους ανακάλυψαν και οι άνδρες των ομάδων συνελήφθησαν. Όταν αποπειράθηκαν να δραπετεύσουν, τους σκότωσαν.

Η μάχη 
Το συγκρότημα καναλιών στο Μπόργκαρεν (βόρεια από το Μάαστριχτ) ήταν ακόμα ένα εργοτάξιο νερού που δεν θα μπορούσε να καταστραφεί. Ένα τμήμα πεζικού του ολλανδικού στρατού ήταν σταθμευμένο εδώ. Κοντά στη γέφυρα, μια οχυρωμένη θέση με ένα πολυβόλο μπορούσε να βοηθήσει. Κατά τις πρώτες πρωινές ώρες μια περιπολία έξι Γερμανών μοτοσικλετιστών του πεζικού πλησίασαν το φυλάκιο. Ήταν μια ομάδα αναγνώρισης της διμοιρίας Χόουκ. Διατάχθηκαν να σταματήσουν και τέσσερις από αυτούς αιχμαλωτίστηκαν. Οι άλλοι δυο κατάφεραν να ξεφύγουν. Ο Ολλανδός υπολοχαγός ήταν βέβαιος πως θα επέστρεφαν περισσότεροι και έτσι διέταξε τους άντρες του να παραμείνουν σε επιφυλακή. Λίγο αργότερα, περισσότεροι Γερμανοί στρατιώτες με μοτοσυκλέτες, εμφανίστηκαν. Οι Ολλανδοί τους άφησαν να πλησιάσουν μέχρι τα πενήντα μέτρα από το σημείο της ενέδρας και στη συνέχεια άνοιξαν πυρ με δύο πολυβόλα και κάθε διαθέσιμο τυφέκιο. Οι Γερμανοί υποχώρησαν προσωρινά. Ωστόσο όταν επέστρεψαν με ενισχύσεις, η διμοιρία υπερίσχυε. Οι υπερασπιστές προσπάθησαν να υποχωρήσουν πίσω στο κανάλι. Η υποχώρηση ήταν πολύ δύσκολη κάτω από τα συνεχώς αυξανόμενα γερμανικά πυρά. Το γεγονός ότι κατέλαβαν  το κανάλι ήταν από μόνο του ικανό για να αντισταθούν στους Γερμανούς. Όμως η νοτιοδυτική διμοιρία, που υπερασπιζόταν την βόρεια είσοδο του Μάαστριχτ, αναγκάστηκε να εγκαταλείψει την προσπάθεια όταν καταστράφηκε το πολυβόλο της. Το κενό που δημιουργήθηκε τώρα στις εξωτερικές αμυντικές θέσεις της πόλης, διαπεράστηκε σύντομα από την πλειοψηφία των Γερμανών που είχαν διαπεράσει το κανάλι.

Η τέταρτη μεραρχία Πάντσερ συνάντησε κάποια αντίσταση κοντά στο Γκάλπεν που την καθυστέρησε για μερικές ώρες. Ένας σχηματισμός στρατιωτών νοτιότερα που διατάχθηκε να επιτεθεί εναντίον του Μάαστριχτ, ήταν σε θέση να προχωρήσει ταχύτερα. Εμφανίστηκαν μπροστά από τις εξωτερικές αμυντικές θέσεις στο Χιούγκεμ. Εδώ τα οδοφράγματα είχαν σφραγισθεί και κλειδωθεί σύμφωνα με τις οδηγίες. Η μονάδα υπεράσπισης διατάχθηκε να επιστρέψει πίσω στο Μεύση καθώς είχε καταστεί σαφές ότι οι Γερμανοί είχαν διεισδύσει από τις εξωτερικές αμυντικές θέσεις. 

Μόνο η οπισθοφυλακή των εξωτερικών αμυντικών θέσεων μπορούσε να καθυστερήσει την γερμανική προέλαση. Η οπισθοφυλακή κατάφερε να καταστρέψει δύο τεθωρακισμένα οχήματα μπλοκάροντας έτσι των δρόμο για τα υπόλοιπα από αυτά. Όταν το γερμανικό πεζικό είχε φτάσει σχεδόν στη θέση του, ο Ολλανδός λοχίας στον οποίο είχε ανατεθεί η διοίκηση, διέταξε μια οργανωμένη υποχώρηση. Η ομάδα έφτασε με ασφάλεια στην δυτική όχθη του ποταμού Μεύση λίγο αργότερα.

 
Τώρα μόνο μία γέφυρα είχε μείνει ανέπαφη. Αυτή δεν ήταν άλλη από την σιδηροδρομική γέφυρα. Οι Γερμανοί θεώρησαν ότι θα μπορούσε να είναι ένα πολύ χρήσιμο σημείο διέλευσης για τα άρματα μάχης, και εξάλλου μόνο 35 Ολλανδοί στρατιώτες την υπερασπίζονταν. Καθώς οι Γερμανοί προήλαυναν προς την γέφυρα, χτυπήθηκαν για λίγο από τα πυρά των υπερασπιστών και υπέστησαν μερικές απώλειες. Οι Ολλανδοί, όμως, σύντομα υποχώρησαν λόγω της συντριπτικής αριθμητικής υπεροχής του εχθρού. Καθώς οι Γερμανοί διέσχιζαν τη γέφυρα, τα εκρηκτικά πυροδοτήθηκαν και η γέφυρα γκρεμίστηκε στο ποτάμι παίρνοντας μαζί της και αρκετούς Γερμανούς. Αφού γκρεμίστηκε και η τελευταία γέφυρα, ο μόνος αντικειμενικός στόχος των Ολλανδών ήταν να αποκρούουν τις γερμανικές επιθέσεις για όσο το δυνατόν περισσότερο χρόνο.

Επί των κατεστραμμένων γεφυρών στο Μάαστριχτ κάποιες αδέσποτες ολλανδικές μονάδες δυσχεραίναν τους Γερμανούς. Οι Ολλανδοί είχαν απλωθεί σε πολλά στρατηγικά σημεία συμπεριλαμβανομένης και μίας ομάδας ελεύθερων σκοπευτών στους πύργους της γέφυρας. Όταν οι Γερμανοί τοποθέτησαν τολμηρά ένα αντιαρματικό πυροβόλο μπροστά από την κατεστραμμένη γέφυρα στοχεύοντας έναν γειτονικό οικισμό, οι Ολλανδοί τους σκότωσαν ακαριαία. Μια άλλη ομάδα Γερμανών είχε την ίδια τύχη. Έπειτα ένας μικρός αριθμός από λαστιχένιες βάρκες προσπάθησε να διασχίσει το ποτάμι αλλά πυροβολήθηκαν και βυθίστηκαν. Στη συνέχεια οι Γερμανοί υποχώρησαν από αυτή την τοποθεσία.

Στην κατεστραμμένη γέφυρα έλαβε χώρα η μεγαλύτερη σύγκρουση της μάχης. Οι επιζώντες της γερμανικής διμοιρίας, που είχε προσπαθήσει να καταλάβει τη γέφυρα, ενισχύθηκαν σύντομα από την κύρια γερμανική δύναμη. Δύο θωρακισμένα οχήματα και ένα ελαφρύ άρμα μάχης προσπάθησαν να πλησιάσουν την ανατολική όχθη, άλλα καταστράφηκαν από δύο αντιαρματικά πυροβόλα. Οι Γερμανοί υπέστησαν βαριές απώλειες. Ωστόσο, λίγο μετά, τρία γερμανικά θωρακισμένα οχήματα πλησίασαν. Η κατάσταση είχε καταστεί εξαιρετικά κρίσιμη για το ελαφρύ ολλανδικό πεζικό. Πολλοί αμυνόμενοι είχαν σκοτωθεί ή τραυματιστεί από τα γερμανικά πυρά και, σύντομα, το ένα από τα δύο αντιαρματικά πυροβόλα καταστράφηκε. Τότε οι Ολλανδοί ήρθαν σε επαφή με το Επιτελείο τους για να αναφέρουν την κατάσταση. Από αυτή την επαφή έγινε σαφές ότι η ολλανδική αντίσταση στο Μάαστριχτ είχε διαταχθεί να σταματήσει.

Μ
Ιστορία της Ολλανδίας